Diari Oficial de la Generalitat Valenciana


Sumari del DOGV 5872, del 17-10-2008 (2008/10330)

Execució de títols judicials 960/2005. Notificació de la interlocutòria a Marcelo Emilio Villarino Villalón.
------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10730


Data del document
:   01-09-2008

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Descriptors 

:   * sistema judicial

Execució de títols judicials 960/2005. Notificació de la interlocutòria a Marcelo Emilio Villarino Villalón. [2008/10428]  
Sobre: altres contenciosos.  
Demandant: María Teresa López del Olmo.  
Procuradora: María Virtudes Valero Mora.  
Demandat: Marcelo Emilio Villarino Villalón.  
Purificación Guillamón Ayala, secretària del Jutjat de Primera Instància número 2 de Torrevieja (Alacant).  
Faig saber:  
Que en el procés d'exequàtur seguit en el dit Jutjat amb el número 960/2005 a instàncies de María Teresa López del Olmo contra Marcelo Emilio Villarino Villalón sobre execució de sentència s'ha acordat publicar la resolució de data 9 de juliol de 2008 per un termini de 20 dies, i que s'indica tot seguit:  
«Jutjat de Primera Instància número 2 de Torrevieja (Alacant).  
Procediment: reconeixement i execució de resolucions estrangeres número 960/2005.  
Matèria: exequàtur.  
Sol·licitant: María Teresa López del Olmo.  
Procuradora: María Virtudes Valero Mora.  
Lletrat: Rafael López Prats.  
Part contrària: Marcelo Emilio Villarino Villalón, en rebel·lia.  
Magistrat: Jesús Alemany Eguidazu.  
Interlocutòria  
Torrevieja (Alacant), 9 de juliol de 2008  
Antecedents de fet  
I. Demanda d'exequàtur: la demanda d'exequàtur va ser presentada amb data 21 de setembre de 2005 davant del deganat dels Jutjats de Torrevieja (repartiment civil), amb sol·licitud de reconeixement o homologació i execució de la sentència del Jutjat de Primera Instància d'Estocolm, secció 4:4, de 5 d'octubre de 1990, per la qual es decretava el divorci entre la part sol·licitant (demandant en el judici d'origen) i Marcelo Emilio.  
II. Antecedents personals: el matrimoni dissolt havia sigut celebrat a Osteråker, Suècia, el 26 de març de 1983, i inscrit en el Registre Civil espanyol d'Estocolm. Els contraents eren espanyola (la dona) i xilé (el baró) i residents a Suècia; en el moment de promoure el judici de divorci davant de la jurisdicció sueca, eren residents a Suècia; quan va demanar justícia a este tribunal, la sol·licitant era resident a Suècia i la part contrària a Torrevieja (Alacant), Espanya.  
III. Documentació: s'han aportat els documents següents: certificat de la inscripció del matrimoni en el Registre Civil espanyol; i còpia postil·lada de l'executòria el reconeixement del qual es pretén, que n'indique la fermesa, i traducció jurada a l'espanyol.  
IV. Tramitació: la sol·licitud es va admetre a tràmit i es va donar audiència, per terme de nou dies, a la part contra qui es dirigeix l'executòria i al fiscal. La part contrària no va evacuar el trasllat i sí el Ministeri Fiscal que, per informe de 9 de gener de 2006, no s'oposa a l'exequàtur.  
V. En la substanciació del procediment s'han observat les prescripcions legals.  
Fonaments de dret  
Primer. Règim aplicable: no havent-hi tractat internacional amb Suècia ni norma internacional en matèria de reconeixement i execució de sentències que resulte aplicable (articles 64.1/72 al contrari del Reglament (CE) número 2201/2003 del Consell, de 27 de novembre de 2003, relatiu a la competència, el reconeixement i l'execució de resolucions judicials en matèria matrimonial i de responsabilitat parental, pel qual es deroga el Reglament (CE) número 1347/2000); ha d'estar-se al règim general de l'article 954 de la Llei d'Enjudiciament Civil de 1881 (que manté la seua vigència conformement establix la disposició derogatòria única, apartat primer, excepció tercera, de la Llei d'Enjudiciament Civil de 2000), ja que no està acreditada la reciprocitat negativa (article 953 ECI 8883).  
En conseqüència, resulta aplicable el règim de producció interna (sentència del Tribunal Suprem 8 de novembre de 1990; interlocutòries del Tribunal Suprem 05.05.1998 i 09.06.1998), és a dir, el «sistema de condicions» segons el que disposa l'article 954 de la Llei d'Enjudiciament Civil de 1881.  
Segon. Compliment de condicions: en este supòsit, concorren les condicions legals per al reconeixement i l'execució, atés que:  
(i) La circumstància primera de l'article 954 LEC ha d'entendre's complida tenint en compte la naturalesa personal de l'acció de divorci.  
(ii) La circumstància segona que l'executòria no haja sigut dictada en rebel·lia està acreditada en el moment que el demandat va comparéixer acceptant la petició de divorci.  
(iii) Pel que fa a la circumstància tercera, la conformitat amb l'ordre públic espanyol (en sentit internacional) és plena: l'article 85 del Codi Civil estableix la possibilitat del divorci siguen quins siguen la forma i el temps de celebració del matrimoni.  
(iv) La carta executòria estrangera l'exequàtur de la qual es perseguix es presenta en el document original, com requereix la jurisprudència de l'alt tribunal i l'article 956 LEC (interlocutòries del Tribunal Suprem 25.04.1983, 10.01.1990 i 26.10.1982). Reuneix els requisits d'autenticitat exigits per les lleis de Suècia perquè apareix degudament firmada i rubricada, amb els segells corresponents. A més, compleix els requisits d'autenticitat exigits per les lleis espanyoles als documents públics estrangers. En efecte, la sentència estrangera i la seua traducció jurada es presenten degudament diligenciades amb la postil·la que estableix el Conveni de la Haia de 5 d'octubre de 1961, que elimina la legalització dels documents públics estrangers, admesa pel Tribunal Suprem per a acreditar l'autenticitat de la carta executòria estrangera presentada a exequàtur a Espanya (interlocutòria del Tribunal Suprem 10.09.1996) i amb expressió de la seua fermesa.  
(v) No hi ha raó per a considerar que la competència judicial internacional dels Tribunals de Suècia haja nascut de les parts a la recerca fraudulenta d'un fòrum de conveniència (articles 6.4 CC i 11.2 LOPJ); l'article 22.2 i 3 LOPJ no estableix fòrums de competència exclusiva, la qual cosa sí que fa l'article 22.1 de la mateixa llei orgànica, però sense que en este cas concórreguen cap dels fòrums determinants d'esta en favor dels tribunals espanyols. Al contrari, hi ha connexions que no poden desconéixer-se, com és el domicili dels cònjuges i dels seus fills a Suècia al temps de promoure's el judici de divorci davant de la jurisdicció sueca, raons estes que permeten considerar fundada la competència dels tribunals d'origen, i, per tant, excloure el frau quant a la llei aplicada al fons de l'assumpte, qüestió vinculada a l'anterior.  
(vi) No consta contradicció o incompatibilitat material amb decisió judicial dictada o procés pendent a Espanya.  
Atés tot el que s'ha exposat, pertoca estimar la sol·licitud.  
Vistos els preceptes legals citats i la resta de general i pertinent aplicació.  
Part dispositiva  
Atorgue exequàtur i s'haurà de complir la sentència del Jutjat de Primera Instància d'Estocolm, secció 4:4, de 5 d'octubre de 1990, per la qual es decreta el divorci entre María Teresa López del Olmo i Marcelo Emilio Villarino Villalón.  
Notifiqueu esta resolució a les parts i al Ministeri Fiscal i indiqueu-los que, no obstant el que disposa l'article 956 YAU 1473, este precepte tenia sentit quan la competència corresponia al Tribunal Suprem, però com que és nostra la competència, per a evitar una discriminació inversa amb les sentències procedents d'altres estats membres, cal interposar recurs d'apel·lació de què coneixeria l'Audiència Provincial d'Alacant, secció 9, amb seu a Elx (cf. interlocutòria Audiència Provincial de Madrid 21 de març de 2006). Si és el cas, el recurs d'apel·lació es prepararà davant d'este tribunal dins del termini de cinc dies comptadors des de l'endemà de la notificació.  
Una vegada que esta resolució siga ferma, lliureu un exhort al Registre Civil on consta inscrit el matrimoni, adjuntant una testimoniança d'esta resolució, per a practicar els assentaments que corresponguen.  
Així ho acorda, mana i firma sa senyoria. En done fe».  
Atés que es desconeix el domicili o la residència actual de la part demandada, per provisió d'1 de setembre de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació de la interlocutòria.  
Torrevieja, 1 de setembre de 2008.- La secretària judicial: Purificación Guillamón Ayala.